Title: РЕПУБЛИКА БЪЛГАРИЯ
Author: Administrator
Company: VSS

П Р О Т О К О Л   № 1
от заседанието на Комисия ”Съдебна администрация” 
на Съдийската колегия на Висшия съдебен съвет,
проведено на 11.01.2017 г.

Днес, 11.01.2017 г. /сряда/ от 09.15 часа се проведе заседание на Комисия “Съдебна администрация” на Съдийската колегия на Висшия съдебен съвет, в състав: 

ПРЕДСЕДАТЕЛ:  Каролина Неделчева

ЧЛЕНОВЕ:	Димитър Узунов
			Соня Найденова
Галя Георгиева

На заседанието присъстваха експертните сътрудници на комисията: Елеонора Савова – н-к отдел „Съдебни кадри”, Красимира Василева – н-к отдел „ЮОДКВСС” и Светла Кирилова – старши експерт в отдел”Съдебни кадри”

Д Н Е В Е Н   Р Е Д:

I. Запитване от председатели на съдилища във връзка с измененията в Класификатора на длъжностите в администрацията на съдилищата и некоректни кодове по НКПД.

	1. ОТНОСНО: Искане от председателя на Районен съд гр. Елхово за назначаване на съдебен служител, трансформиране на длъжност и назначаване на нов съдебен служител.

КОМИСИЯ „СЪДЕБНА АДМИНИСТРАЦИЯ”
Р Е Ш И:

	1.1. УКАЗВА на председателя на Районен съд гр. Елхово да съобрази дадения срок за привеждане на щатното разписание на съда с действащия Класификатор на длъжностите в администрацията на съдилищата.
1.2. Препоръчва на председателя възможността за сключване на граждански договор, с оглед необходимостта от извършване на дейност, свързана с поддръжка на парната инсталация и текущи ремонти в сградата на съдебната палата до края на отоплителния сезон.
1.3. Не възразява председателят на РС-Елхово да извърши трансформация на длъжност „пазач невъоръжена охрана, той и огняр” в длъжност „работник, поддръжка сгради и огняр” и да обявяви конкурс за назначаване на съдебен служител.
	1.4. Решението да се изпрати на председателя на съда по компетентност.

	2. относно: Уведомление от председателя на Административен съд София-област за несъответствие на кодове по НКПД.

КОМИСИЯ „СЪДЕБНА АДМИНИСТРАЦИЯ”
Р Е Ш И:

	2.1. КОНСТАТИРА, че е налице техническа грешка на ред 21 от Класификатора на длъжностите в администрацията на съдилищата при изписване кода за длъжността „човешки ресурси”. Видно от доклада на р-л сектор „Човешки ресурси” в АВСС, изготвен на 25.11.2016 г. за посочената длъжност се посочва код 3341-3008.
2.2. Решението да се изпрати на председателя на Административен съд София-област, за сведение.

 	3. ОТНОСНО: Уведомление от председателя на Окръжен съд гр. Хасково за несъответствие на кодове по НКПД.

КОМИСИЯ „СЪДЕБНА АДМИНИСТРАЦИЯ”
Р Е Ш И:

	3.1. КОНСТАТИРА, че е налице техническа грешка на ред 21 от Класификатора на длъжностите в администрацията на съдилищата при изписване кода за длъжността „човешки ресурси”. Видно от доклада на ръководител сектор „Човешки ресурси” в АВСС, изготвен на 25.11.2016 г. за посочената длъжност се посочва код 3341-3008.
3.2. Решението да се изпрати на председателя на Окръжен съд гр. Хасково, за сведение.

	4. ОТНОСНО: Искане от и.ф. председател на Районен съд гр. Каварна за становище относно минималния ранг за длъжността „системен администратор”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

	4.1. Длъжността „системен администратор” трябва да бъде съобразена с новия Класификатор на длъжностите в администрацията на съдилищата при достигнат по-висок ранг и възнаграждение преди промяната, те се запазват.
4.2. Решението да се изпрати на председателя на РС-Каварна по компетентност.

	5. ОТНОСНО: Запитване от председателя на Софийски районен съд във връзка с полагащия се допълнителен отпуск на новите длъжности.

КОМИСИЯ „СЪДЕБНА АДМИНИСТРАЦИЯ”
Р Е Ш И:

	5.1. ВЪЗЛАГА на Красимира Василева – н-к отдел „ЮОДКВСС” да изготви становище по запитването на председателя на Софийски районен съд.

6. ОТНОСНО: Запитване от председателя на Окръжен съд гр. Русе относно прилагането на новия Класификатор на длъжностите в администрацията на съдилищата и Правилата към него.

КОМИСИЯ „СЪДЕБНА АДМИНИСТРАЦИЯ”
Р Е Ш И:

6.1. Несъответствието между ред 25 на Класификатора  на длъжностите в администрацията на съдилищата и изискванията на Правилата за прилагането му, съгласно чл. 17, ал. 2, за длъжността „специалист” е отстранена. Същата не се предвижда за съдилищата от втора и трета група, респективно колона 9 и колона 10 от Класификатора.  
6.2. Председателят на ОС-Русе да съобрази писмо № ВСС-710/16.12.2016 г.

7. ОТНОСНО: Запитване от председателя на Окръжен съд гр. Перник относно прилагането на новия Класификатор на длъжностите в администрацията на съдилищата и Правилата към него.

КОМИСИЯ „СЪДЕБНА АДМИНИСТРАЦИЯ”
Р Е Ш И:

7.1. Несъответствието между ред 25 на Класификатора  на длъжностите в администрацията на съдилищата и изискванията на Правилата за прилагането му, съгласно чл. 17, ал. 2, за длъжността „специалист” е отстранена. Същата не се предвижда за съдилищата от втора и трета група, респективно колона 9 и колона 10 от Класификатора.
 7.2. Председателят на ОС-Перник да съобрази писмо № ВСС-710/16.12.2016 г.

8. ОТНОСНО: Запитване от председателя на Районен съд гр. Пловдив относно прилагането на новия Класификатор на длъжностите в администрацията на съдилищата и Правилата към него.

КОМИСИЯ „СЪДЕБНА АДМИНИСТРАЦИЯ”
Р Е Ш И:

8.1. Поставените въпроси в писмото на председателя на РС-Пловдив намират отговор в разпоредбата на чл. 17, ал. 3 от Правилата за прилагането на Класификатора на длъжностите в администрацията на съдилищата: на длъжностите „експерт” и „специалист” се назначават лица, изпълняващи функции, различни от тези на длъжностите изрично разписани в Класификатора /напр. длъжност „старши специалист-управител сгради”, длъжност „специалист-шофьор”, длъжност „специалист-съдебен секретар” са недопустими/.
8.2. Изпраща решението на председателя на РС-Пловдив, по компетентност.

9. ОТНОСНО: Искане от председателя на Софийски окръжен съд относно определяне групата администрация на СОС.

КОМИСИЯ „СЪДЕБНА АДМИНИСТРАЦИЯ”
Р Е Ш И:

9.1.  По смисъла на разпоредбата на чл. 4, ал. 1, т. 2 от Правилата за прилагането на Класификатора на длъжностите в администрацията на съдилищата, Софийски окръжен съд се включва в първа група съдилища.
9.2. Изпраща решението на председателя на СОС, за сведение.

II. Уведомления от председатели на съдилища за извършени трансформации и преназначаване на съдебни служители в съответствие с новия Класификатор на длъжностите в администрацията на съдилищата и Правилата за прилагането му.

10. ОТНОСНО: Уведомление от председателя на Районен съд гр. Ардино за трансформиране на длъжност „главен специалист-административно обслужване” в длъжност „административен секретар” и преназначаване на съдебен служител.

КОМИСИЯ „СЪДЕБНА АДМИНИСТРАЦИЯ”
Р Е Ш И:

10.1. Приема за сведение уведомлението от председателя на Районен съд гр. Ардино за трансформиране, в съответствие с изискванията на новия Класификатор на длъжностите в администрацията на съдилищата, на длъжност „главен специалист-административно обслужване” в длъжност „административен секретар” и преназначаване на съдебен служител, и изпраща на отдел „Съдебни кадри” за отразяване.
10.2. Изпраща  решението по т. 10.1. на дирекция „Бюджет и финанси” за сведение.

11. ОТНОСНО: Уведомление от председателя на Районен съд гр. Разград за трансформиране на длъжности и искане за попълване на щата с длъжността „човешки ресурси”.

КОМИСИЯ „СЪДЕБНА АДМИНИСТРАЦИЯ”
Р Е Ш И:
11.1. Предлага на председател на Районен съд гр. Разград  да изрази становище относно възможността за съкращаване на свободната длъжност „човешки ресурси”.
МОТИВИ: РС-Разград е от втора група. Натовареността е под средната за районните съдилища в областните центрове в страната. Съотношение чл. служители/бр. магистрати – над средното за страната. Човешкият ресурс общо в съда наброява 37 души, т.е. отделна длъжност „човешки ресурси” за този  не голям кадрови ресурс в съда би била неефективна.
11.2. Решението да се изпрати на председателя на Районен съд гр. Разград, за становище.

12. ОТНОСНО: Уведомление от председателя на Районен съд гр. Стара Загора за трансформиране на длъжности, преназначаване на съдебен служител и искане за попълване на щата с длъжността „счетоводител”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

12.1. Приема за сведение уведомлението от председателя на Районен съд гр. Стара Загора за трансформиране на длъжности и преназначаване на съдебен служител, и изпраща на отдел „Съдебни кадри” за отразяване.
12.2. Не възразява председателят на Районен съд гр. Стара Загора да проведе процедура по попълване на щата с длъжност „счетоводител”.

III. Искания от председатели на съдилища за извършване на трансформации на длъжности в съответствие с изискванията на Правилата за прилагането на новия Класификатор на длъжностите в администрацията на съдилищата.

13. ОТНОСНО: Искане от председателя на Районен съд гр. Лом за трансформиране на длъжност „главен специалист-административно обслужване” в длъжност „административен секретар” и преназначаване на съдебен служител, на основание чл. 343, ал. 2 от ЗСВ.

КОМИСИЯ „СЪДЕБНА АДМИНИСТРАЦИЯ”
Р Е Ш И:

13.1. Не възразява председателя на Районен съд гр. Лом да извърши трансформиране на длъжност „главен специалист-административно обслужване” в длъжност „административен секретар” в съответствие с изискванията на новия Класификатор на длъжностите в администрацията на съдилищата, и преназначаване на съдебен служител, на основание чл. 343, ал. 2 от ЗСВ, и изпраща на отдел „Съдебни кадри” за отразяване.
13.2. Изпраща решението по т.13.1 на дирекция „Бюджет и финанси”, по компетентност.

14. ОТНОСНО: Искане от председателя на Районен съд гр. Козлодуй за трансформиране на длъжност „главен специалист-човешки ресурси” в длъжност „административен секретар” и преназначаване на съдебен служител, на основание чл. 343, ал. 2 от ЗСВ.

КОМИСИЯ „СЪДЕБНА АДМИНИСТРАЦИЯ”
Р Е Ш И:

14.1. Не възразява председателя на Районен съд гр. Козлодуй да извърши трансформиране на длъжност „главен специалист-човешки ресурси” в длъжност „административен секретар” в съответствие с изискванията на новия Класификатор на длъжностите в администрацията на съдилищата, и преназначаване на съдебен служител, на основание чл. 343, ал. 2 от ЗСВ, и изпраща на отдел „Съдебни кадри” за отразяване.
14.2. Изпраща решението по т. 14.1. на дирекция „Бюджет и финанси”, по компетентност.

15. ОТНОСНО: Искане от председателя на Районен съд гр. Кюстендил за трансформиране на длъжност „административен секретар” в длъжност „човешки ресурси” и длъжност „призовкар” в длъжност „призовкар-работник поддръжка сгради”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

15.1. Не възразява председателя на Районен съд гр. Кюстендил да извърши трансформиране на длъжност „административен секретар” в длъжност „човешки ресурси” и длъжност „призовкар” в длъжност „призовкар-работник поддръжка сгради”, в съответствие с изискванията на новия Класификатор на длъжностите в администрацията на съдилищата, и изпраща на отдел „Съдебни кадри” за отразяване.

16. ОТНОСНО: Искане от председателя на Районен съд гр. Харманли за трансформиране на длъжност „главен специалист-човешки ресурси” в длъжност „административен секретар” и преназначаване на съдебен служител, на основание чл. 343, ал. 2 от ЗСВ.

КОМИСИЯ „СЪДЕБНА АДМИНИСТРАЦИЯ”
Р Е Ш И:

16.1. Не възразява председателя на Районен съд гр. Харманли да извърши трансформиране на длъжност „главен специалист-човешки ресурси” в длъжност „административен секретар” в съответствие с изискванията на новия Класификатор на длъжностите в администрацията на съдилищата, и преназначаване на съдебен служител, на основание чл. 343, ал. 2 от ЗСВ, и изпраща на отдел „Съдебни кадри” за отразяване.
16.2. Изпраща решението по т. 16.1. на дирекция „Бюджет и финанси”, по компетентност.

IV. Искане от председатели на съдилища за провеждане на конкурси и назначаване на съдебни служители на освободени длъжности въз основа решения на КСА.

17. ОТНОСНО: Искане от председателя на Районен съд гр. Хасково за провеждане на конкурс и назначаване на съдебен служител на длъжност „съдебен секретар”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

17.1. Не възразява председателя на Районен съд гр. Хасково да проведе процедура за попълване на щата с длъжност „съдебен секретар”.

V. Оттегляне искане за трансформация, отложено за произнасяне по решение на КСА.
 
18. ОТНОСНО: Писмо от председателя на Окръжен съд гр. Пазарджик за оттегляне на искане за трансформиране на длъжност „административен секретар” в длъжност „главен специалист-човешки ресурси”. /отложено с решение на КСА по протокол № 27/28.09.2016 г., т. 22-23.4./
 
КОМИСИЯ „СЪДЕБНА АДМИНИСТРАЦИЯ”
Р Е Ш И:

18.1. Приема за сведение писмото на председателя на Окръжен съд гр. Пазарджик за оттегляне на искане за трансформиране на длъжност „административен секретар” в длъжност „главен специалист-човешки ресурси”. /отложено с решение на КСА по протокол № 27/28.09.2016 г., т. 22-23.4./

VI. Становища от председатели на съдилища във връзка с решения на КСА.

19. ОТНОСНО: Становище от председателя на Окръжен съд гр. Ловеч във връзка с решение на КСА по протокол № 35/23.11.2016 г., т. 17.1 за съкращаване на освободената длъжност „съдебен деловодител”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

19.1. Не възразява председателя на Окръжен съд гр. Ловеч да проведе процедура за попълване на щата с длъжност „съдебен деловодител”.

20. ОТНОСНО: Становище от председателя на Окръжен съд гр. Габрово във връзка с решение на КСА по протокол № 18/01.06.2016 г., т. 18.2 за съкращаване на освободената длъжност „съдебен администратор”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

20.1. Приема за сведение становището от председателя на Окръжен съд гр. Габрово във връзка с решение на КСА по протокол № 18/01.06.2016 г., т. 18.2.
20.2. Предлага на Съдийската колегия на Висшия съдебен съвет да намали щатната численост на Окръжен съд гр. Габрово със свободната длъжност  „съдебен администратор”.
МОТИВИ: На основание приетия нов Класификатор на длъжностите в администрацията на съдилищата и разпоредбата на чл. 14, ал. 1, т. 2 от Правилата. С оглед приетите от ВСС принципни насоки за структурата на администрацията в органите на съдебната власт /протокол № 17/07.04.2016 г., т. 91, подточка 4 /, съдът разполага с длъжност „административен секретар”. Налице е трайна тенденция към намаляване натовареността на ОС – гр. Габрово.За първо полугодие на 2016 г. натовареността е 8,46, при средна за окръжните съдилища в страната – 15,65. За 2015 г. е 7,06, при средна – 12,22. За 2014 г. е 7,81, при средна – 12,36. За 2013 г. натовареността е 8,38, при средна – 9,18. Сравнително ниска численост на човешки ресурс, вкл. администрация.
20.3. Точката да бъде включена в дневен ред за заседанието на Съдийската колегия на ВСС на 17.01.2017 г.

VII. Уведомления от председатели на съдилища за прекратено трудово правоотношение със съдебни служители и попълване на щата.

21. ОТНОСНО: Уведомление от председателя на Районен съд гр. Хасково за прекратено трудово правоотношение със съдебен служител на длъжност „съдебен секретар”, считано от 15.12.2016 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

21.1. Приема за сведение уведомлението от председателя на Районен съд гр. Хасково за прекратено трудово правоотношение със съдебен служител на длъжност „съдебен секретар”, считано от 15.12.2016 г., и изпраща на отдел „Съдебни кадри” за отразяване.
21.2. Не възразява председателят на Районен съд гр. Хасково да проведе процедура за попълване на щата

22. ОТНОСНО: Уведомления от председателя на Софийски окръжен съд за прекратено трудово правоотношение със съдебни служители на длъжности: „съдебен секретар” и „съдебен деловодител” и обявени конкурси за попълване на длъжностите.

КОМИСИЯ „СЪДЕБНА АДМИНИСТРАЦИЯ”
Р Е Ш И:

22.1. Предлага на председател на Софийски окръжен съд да изрази становище относно възможността за съкращаване на свободната длъжност „съдебен деловодител”.
МОТИВИ: При предприетите от председателя на съда действия не е съобразено решението на КСА по протокол № 27/01.07.2015 г., т. 11:
„ПРЕПОРЪЧВА на административните ръководители в органите на съдебната власт, в случаите, в които са прекратени трудови договори със съдебни служители, за които Висшия съдебен съвет е уведомен, съгласно решение по протокол № 37/25.06.2015 г., доп. т. 101, НАЗНАЧАВАНЕТО на нов съдебен служител или обявяването на конкурс за овакантената длъжност да се извършва не по-рано от едномесечен срок”.
Решението на ВСС по протокол № 27/25.06.2015 г., доп. т. 101 е взето с оглед функциите на Висшия съдебен съвет и във връзка с чл. 30, ал. 1, т. 3 от ЗСВ за преценка щатната численост на администрацията в органите на съдебната власт. Тъй като при осъществяване на тази дейност е възможно да се стигне до съкращаване на длъжности, за които трудовият договор е бил прекратен, но за същата длъжност вече е обявен конкурс или е назначен нов служител, съществува опасност съкращението да доведе до освобождаване на новоназначен служител или прекратяване на конкурса.
 Натовареността на съда за първо полугодие на 2016 г. е 12.64, при средна за окръжните съдилища в страната – 15,65. За 2015 г. е 9,63, при средна – 12,22. За 2014 г. е 7,87, при средна – 12,36. По щата на съда да има 13 съдебни деловодители и 8 съдебни секретари.
22.2. УКАЗВА на председателя на Софийски окръжен съд да прекрати процедурата за обявения конкурс за длъжността „съдебен деловодител”, за което да уведоми КСА.
22.3. Не възразява провеждане на процедура за попълване на щата с длъжност „съдебен секретар”.
22.4. Решението да се изпрати на председателя на Софийски окръжен съд, за становище и по компетентност.

23. ОТНОСНО: Уведомление от председателя на Върховен административен съд за обявяване на конкурс и назначаване на съдебни служители на свободни щатни бройки.

КОМИСИЯ „СЪДЕБНА АДМИНИСТРАЦИЯ”
Р Е Ш И:

23.1. Приема за сведение уведомлението от председателя на Върховен административен съд за обявяване на конкурс и назначаване на съдебни служители на свободни щатни бройки.

24. ОТНОСНО: Уведомление от председателя на Софийски градски съд за прекратено трудово правоотношение със съдебен служител на длъжност „призовкар”, считано от 10.12.2016 г.

КОМИСИЯ „СЪДЕБНА АДМИНИСТРАЦИЯ”
Р Е Ш И:

24.1. Приема за сведение уведомлението от председателя на Софийски градски съд за прекратено трудово правоотношение със съдебен служител на длъжност „призовкар”, считано от 10.12.2016 г., и изпраща на отдел „Съдебни кадри” за отразяване.
24.2. Не възразява председателят на Софийски градски съд да проведе процедура за попълване на щата с длъжност „призовкар”, ако счита, че същата е необходима или да я предложи за съкращаване.

25. ОТНОСНО: Уведомление от председателя на Районен съд гр. Провадия за прекратяване на трудовото правоотношение със съдебен служител на длъжност „призовкар, той и чистач”, считано от 09.01.2017 г. и искане за попълване на щата.

КОМИСИЯ „СЪДЕБНА АДМИНИСТРАЦИЯ”
Р Е Ш И:
25.1. Приема за сведение уведомлението на председателя на Районен съд гр. Провадия за прекратяване на трудовото правоотношение със съдебен служител на длъжност „призовкар, той и чистач”, считано от 09.01.2017 г., и изпраща на отдел „Съдебни кадри” за отразяване.
25.2. Не възразява председателят на Районен съд гр. Провадия да проведе процедура за попълване на щата с длъжност „призовкар”.

26. ОТНОСНО: Уведомление от председателя на Районен съд гр. Кубрат за прекратено трудово правоотношение със съдебен служител на длъжност „главен специалист-ЧР”, считано от 30.09.2016 г. и искане за преназначаване на съдебни служители.

КОМИСИЯ „СЪДЕБНА АДМИНИСТРАЦИЯ”
Р Е Ш И:

26.1. УКАЗВА на председателя на Районен съд гр. Кубрат да съобрази новия Класификатор на длъжностите в администрацията на съдилищата и разпоредбата на чл. 17 от Правилата за прилагането му. 

VIII.  Извлечения от заседания на Съдийската колегия на ВСС.
27. ОТНОСНО: Решение на Съдийската колегия на ВСС по протокол № 29/20.12.2016 г., т. 45 относно предложение от председателя на Върховния административен съд за създаване на Правилник за администрацията на административните съдилища.

КОМИСИЯ „СЪДЕБНА АДМИНИСТРАЦИЯ”
Р Е Ш И:

27.1. Предлага на председателя на Върховния административен съд за изпрати констатираните становища и различия по организацията на административната дейност в административните съдилища, с оглед искането за промяна на настоящия Правилник за администрацията в съдилищата или изработване на нов Правилник.

28. ОТНОСНО: Решения на Съдийската колегия на ВСС по протокол № 29/20.12.2016 г., т. 43 и протокол № 27/06.12.2016 г., т. 51 относно увеличаване щатната численост на Административен съд гр. Хасково с 1 /една/ щ.бр. за длъжност „съдебен секретар”.

КОМИСИЯ „СЪДЕБНА АДМИНИСТРАЦИЯ”
Р Е Ш И:

28.1. Предлага на Съдийската колегия на Висшия съдебен съвет да увеличи щатната численост на Административен съд гр. Хасково с 1 /една/ щ.бр. за длъжност „съдебен секретар”.
МОТИВИ: С оглед решението на Съдийската колегия на ВСС по протокол № 29/20.12.2016 г., т. 43 и извършения анализ за натовареността на пограничните райони, КСА счита, че е налице основание за увеличаване на щата на Административен съд гр. Хасково с една длъжност „съдебен секретар”. Натовареността на съда за първото полугодие на 2016 г. е 22,14 при средна за административните съдилища в страната 19,76. За 2015 г. е – 16,50, при средна 16,16.
28.2. Точката да бъде включена в дневен ред за заседанието на Съдийската колегия на ВСС на 17.01.2017 г.
28.3. Изпраща на дирекция „Бюджет и финанси” за сведение.

29. ОТНОСНО: Решение на Съдийската колегия на ВСС по протокол № 29/20.12.2016 г., д.т. 52 относно писма от председатели на районни съдилища в страната и писмо от съдии, ДСИ и съдебни служители от СРС, за запознаване и анализ.

КОМИСИЯ „СЪДЕБНА АДМИНИСТРАЦИЯ”
Р Е Ш И:

29.1. ОТЛАГА разглеждането на  т. 29 за запознаване и обсъждане на възможностите за становище по тези писма.

IX. Разни

	30. ОТНОСНО: Доклад от Красимира Василева – н-к отдел „ЮОДКВСС” относно извършване на функционален анализ, даващ становище за настоящото състояние на структурата на администрацията на Софийски районен съд. 

КОМИСИЯ „СЪДЕБНА АДМИНИСТРАЦИЯ”
Р Е Ш И:

	30.1. Предлага на Съдийската колегия на Висшия съдебен съвет да одобри предмета на договор и дейностите за извършване на функционален анализ на Софийски районен съд, както следва:

1.	Възложителят възлага, а Изпълнителя приема да предостави консултантски услуги за провеждане на функционален анализ на администрацията на Софийски районен съд, който да даде становище за настоящото състояние на структурата на администрацията; натовареност по отделните звена; работна натовареност на различните служители и на всеки от тях; наличие на текучество и причините за това, както и да се даде заключение и конкретни предложения за подобряване на организацията на тази администрация и работата й. 
2.	Дейностите, които ще извърши Изпълнителя за провеждане на функционален анализ на администрацията на Софийски районен съд са както следва:
2.1.	Дейност 1 „Провеждане на функционален анализ”, което включва:
-	подготовка на функционалния анализ – сформиране на екипи, изготвяне на детайлен времеви график за провеждане на функционалния анализ, включително необходимите документи и данни, начина на тяхното предоставяне, срокове/периоди за изпълнение на работите, включително провеждане на анкетно проучване, интервюта, фокус-групи, комуникации със заинтересованите страни;
-	провеждане на функционалния анализ – събиране и обработка на информация, анализ на информацията, формулиране на изводи и конкретни препоръки за подобрения;
-	приключване на функционалния анализ – изготвяне на проект на доклад за проведения функционален анализ, включващ и план за действия за изпълнение на препоръките, обсъждане на изготвения проект, отразяване на препоръките от обсъждането на проекта и изготвяне на окончателен доклад за проведения функционален анализ и план за действия.
2.2.	„Изготвяне на проекти на документи”, което включва:
-	изготвяне на проекти на документи – в зависимост от препоръките, включени в плана на действия;
-	обсъждане на изготвените проекти с екипи, определени от и.ф. председател на Софийски районен съд;
-	изготвяне на окончателни варианти на документите, в които са отразени препоръките от обсъжданията.

30.2. ВЪЗЛАГА на и.ф. председател на Софийски районен съд сключването на договора за изготвяне на функционален анализ.

30.3. Точката да бъде включена в дневен ред за заседанието на Съдийската колегия на ВСС на 17.01.2017 г.

	31. ОТНОСНО: Решение на Комисия „Бюджет и финанси” от 14.12.2016 г., т. 44 относно възнаграждения на външни експерти участници в работната група за изготвянето на проекти на Правила по въпросите, посочени в чл. 360е, ал. 1 от ЗСВ и на Наредба по чл. 360т от ЗСВ за воденето, съхраняването и достъпа до регистъра на актовете на съдилищата, за сведение.

КОМИСИЯ „СЪДЕБНА АДМИНИСТРАЦИЯ”
Р Е Ш И:

	31.1. Прима за сведение решението на Комисия „Бюджет и финанси” от 14.12.2016 г., т. 44 относно възнаграждения на външни експерти участници в работната група за изготвянето на проекти на Правила по въпросите, посочени в чл. 360е, ал. 1 от ЗСВ и на Наредба по чл. 360т от ЗСВ за воденето, съхраняването и достъпа до регистъра на актовете на съдилищата.

	32. ОТНОСНО: Жалба от Йорданка Кирилова Михова – младши специалист-компютърна обработка на данни” в Софийски районен съд.

КОМИСИЯ „СЪДЕБНА АДМИНИСТРАЦИЯ”
Р Е Ш И:

	32.1. Поставеният въпрос е регламентиран в Кодекса на труда.

X. Допълнителни точки

33. ОТНОСНО: Уведомление от председателя на Районен съд гр. Плевен за прекратено трудово правоотношение със съдебен служител на длъжност „съдебен деловодител”, считано от 15.12.2016 г. и искане за попълване на щата по чл. 343, ал. 2 от ЗСВ.

КОМИСИЯ „СЪДЕБНА АДМИНИСТРАЦИЯ”
Р Е Ш И:

33.1. Приема за сведение уведомлението от председателя на Районен съд гр. Плевен за прекратено трудово правоотношение със съдебен служител на длъжност „съдебен деловодител”, считано от 15.12.2016 г., и изпраща на отдел „Съдебни кадри” за отразяване.
33.2. Не възразява председателят на Районен съд гр. Плевен за проведе процедура за попълване на щата, на основание чл. 343, ал. 2 от ЗСВ.

	34. ОТНОСНО: Изготвяне на проект на щатно разписание.

КОМИСИЯ „СЪДЕБНА АДМИНИСТРАЦИЯ”
Р Е Ш И:

	34.1. ВЪЗЛАГА на началник отдел „Съдебни кадри” за следващото заседание на комисията да подготви проект за щатно разписание на електронен носител, съобразно новия Класификатор на длъжностите в администрацията на съдилищата.

ПРЕДСЕДАТЕЛ 
НА КОМИСИЯТА:      /п/
	     	   КАРОЛИНА НЕДЕЛЧЕВА